ΓΡΑΠΤΗ ΕΡΩΤΗΣΗ E-0180/00

υποβολή: Paul Rbig (PPE-DE) προς την Επιτροπή

(31 Ιανουαρίου 2000)

Θέμα: Πεδίο δράσης της OLAF

Η OLAF, ηπηρεσία καταπολέμησης της απάτης στην Κοινότητα,πέβαλε την τελευταία στιγμή ένσταση κατά των άρθρων 66 και 73 του εγγράφου XXI/1402/97-αναθ.8 απαιτώντας να εξαιρεθούν τα ευαίσθητα αγαθά από τις διατάξεις των εξουσιοδοτημένων αποστολέων ή παραληπτών, με την αιτιολογία ότι ειδάλλωςποσκάπτεται ο στόχος της καταπολέμησης της απάτης.

Μετά τη γνωστοποίηση του γεγονότος αυτού, οι επιχειρηματικές ενώσεις παρενέβησαν και δήλωσαν ότι οι απλοποιημένες διαδικασίες θα πρέπει να βασίζονται στην αξιοπιστία του κυρίουπευθύνου, δεδομένου ότι αυτή ήταν μια από τις βασικές αιτίες για τη μεταρρύθμιση. Επίσης οι τελωνειακές αρχές των περισσοτέρων κρατών μελών έχουν ταχθεί κατά της παρέμβασης της OLAF.

Από το περιστατικό αυτό φαίνεται ξεκάθαρα η δύναμη τηςπηρεσίας καταπολέμησης της απάτης, η οποία ενεργεί εναντίον της Επιτροπής και των περισσοτέρων κρατών μελών.

Ποιά μέτρα προτίθεται να λάβει η Επιτροπή στη συνάρτηση αυτή για να διασφαλίσει ότι οι αρμοδιότητες της OLAF παραμένουν στον εκτελεστικό και όχι στο νομοθετικό τομέα;

Με ποιό τρόπο θα προσπαθήσει η Επιτροπή να περιορίσει το πεδίο δράσης της OLAF στους αποκλειστικά εκτελεστικούς τομείς;

Απάντηση της κ. Schreyer εξ ονόματος της Επιτροπής

(17 Μαρτίου 2000)

Κατά πρώτο λόγο, η Επιτροπήπενθυμίζει ότι ενεργεί σύμφωνα με την αρχή της συλλογικότητας. Τονίζει ότι η καταπολέμηση της απάτης είναι μία από τις διαρκείς πολιτικές της προτεραιότητες.

Όσον αφορά τη μεταρρύθμιση του καθεστώτος κοινοτικής διαμετακόμισης(1) (και την παράλληλα διεξαγόμενη μεταρρύθμιση του καθεστώτος κοινής διαμετακόμισης), ορισμένες προτάσεις της Επιτροπής που συζητήθηκαν στα πλαίσια της επιτροπής τελωνειακού κώδικα, τμήμα διαμετακόμισης, είχαν στόχο να εξαιρέσουν τα τσιγάρα και τα ποτά με περιεκτικότητα σε οινόπνευμα άνω των 40o από ένα μέρος των απλουστευμένων διαδικασιών (εγκεκριμένος αποστολέας και παραλήπτης). Η Επιτροπήπενθυμίζει ότι οι ιδιαίτερα σημαντικές απάτες με αντικείμενο τα προϊόντα αυτά ήταν μεταξύ των λόγων που οδήγησαν στη σύσταση εξεταστικής επιτροπής στο Κοινοβούλιο, τον Δεκέμβριο του 1995.

Η Επιτροπή δεν έχει την πρόθεση να προδικάσει τα αποτελέσματα των διεξαγόμενων συζητήσεων.

Όσον αφορά τις αρμοδιότητες της Ευρωπαϊκής Υπηρεσίας Καταπολέμησης της Απάτης (ΕΥΚΑ), η Επιτροπήπογραμμίζει ότι οι διατάξεις που θεσπίστηκαν το 1999(2) επιβεβαιώνουν ότι η Υπηρεσία έχει αποκλειστικά και μόνο αποστολή για την πραγματοποίηση ερευνών και επιχειρησιακών ενεργειών στήριξης. Η Υπηρεσία είναι επίσης επιφορτισμένη, ιδίως, με δραστηριότητες σχεδιασμού στον τομέα της καταπολέμησης της απάτης καθώς και, στους τομείς της δραστηριότητάς της, με την προπαρασκευή νομοθετικών και κανονιστικών πρωτοβουλιών της Επιτροπής (επίσης όταν πρόκειται για πράξεις που εμπίπτουν στον τίτλο VI της συνθήκης για την Ευρωπαϊκή Ένωση). Η Υπηρεσία αντιπροσωπεύει, εξάλλου, την Επιτροπή στους αρμόδιους οργανισμούς.

(1) Σχέδιο κανονισμού που τροποποιεί τον κανονισμό (ΕΟΚ) αριθ. 2454/93 της Επιτροπής της 2 Μαΐου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως του κοινοτικού τελωνειακού κώδικα, ΕΕ L 253 της 11.10.1993.

(2) Βλέπε απόφαση της Επιτροπής της 28ης Απριλίου 1999 για την ίδρυση της Ευρωπαϊκής Υπηρεσίας Καταπολέμησης της Απάτης (ΕΥΚΑ) και ιδίως το άρθρο 2" ΕΕ L 136 της 31.5.1999.